THANI โบรกฯแนะซื้อเก็งกำไรงบไตรมาส 2/62 ออกมาดีมาก-ROE สูงถึง 19% เป้า 7.50  บ.
THANI โบรกฯแนะซื้อเก็งกำไรงบไตรมาส 2/62 ออกมาดีมาก-ROE สูงถึง 19% เป้า 7.50  บ.
26 มิ.ย. 2562

บล.เคทีบี (ประเทศไทย) ระบุในบทวิเคราะห์วันนี้(26 มิ.ย.62) บริษัท ราชธานีลิสซิ่ง จำกัด (มหาชน) หรือ THANI  ก่อนหน้านี้ราคาหุ้น THANI ถูกกดดันจาก ข่าวว่าอาจปรับลดอันดับเครดิต หลัง TRIS ได้ปรับลดมุมมองของ TCAP เป็น Negative (แต่ไม่เปลี่ยนอันดับที่ A-) จากการเซ็น MOU รวมกิจการกับ TMB แต่เรื่องนี้เป็นไปได้ยาก อีกทั้งเดือนที่ผ่านมา THANI ได้ออกหุ้นกู้วงเงินไม่เกิน 4 พันล้านบาท เมื่อเดือนที่ผ่านมา ที่อันดับเครดิต A- เช่นเดิม
แนวโน้มกำไรไตรมาส 2-4 ของ THANI ยังเติบโตดีอย่างต่อเนื่อง เห็นได้จากกำไรไตรมาส 1/62 ที่เติบโตดีกว่าตลาดคาดมาก จากสินเชื่อปีนี้ที่คาดว่าจะเติบโตราว 10-12% และการเพิ่มขึ้นอย่างมีนัยสำคัญของสินเชื่อเช่าซื้อรถเชิงพาณิชย์ (รถบรรทุก)
THANI มีความสามารถในการบริหารจัดการหนี้ที่ดีขึ้น สะท้อนจากหนี้ที่ไม่ก่อให้เกิดรายได้ (NPL) ที่มีแนวโน้มลดลง และค่าใช้จ่ายในการตั้งสำรองฯที่ลดลง
 